paragraph_text: Osim vlastitih produkcija, bio je producent ili izvršni producent na velikim produkcijama kao što su Oluja svih oluja (redatelja Wolfganga Petersena, 2000.), Analiziraj ono (2002., s  Robertom De Nirom kao neurotičnim mafijaškim bossom i  Billyjem Crystalom kao njegovim terapeutom), i Opsjednutost (2002., temeljen na popularnom romanu A.S. Byatta). Osim toga, s Tomom Fontanom je osnovao televizijsku produkcijsku kompaniju (The Levinson/Fontana Company) te se pojavio kao izvršni producent na nekoliko serija, kao što su Homicide: Life on the Street (koja se prikazivala na NBC-u od 1993. do 1999.) i HBO-ova zatvorska drama  Oz.